تورکیه-‌نین ائو صاحیبلیگینده تورکیه حربی دنیز قوه‌لری قوموتانلیغی‌نین نظارتینده "دوغو آک دنیزی-2019 دعوت مانوری" 15 اؤلکه‌دن 47 گمی و 4 مین 700 پرسنل ین ایشتیراکی ایله کئچیریلیر.
حربی دنیز قوه‌لری قوموتانلیغی‌نین پلانلاشدیردیغی ایکی ایلدن بیر کئچیریلن و بو ایل 22-جی دفعه باش توتان مانورون ایکینجی مرحله‌سی حربی گمی‌لرین موغلا ویلایتی‌نین مارماریس قصبه‌سیندکی آکساز دنیز بازاسیندان آیریلماسی ایله باشلاییب.
دوست و متفیق اؤلکه‌لرین ایشتیراکی ایله اولوسلار آراسی سویه‌ده کئچیریلن مانور ایله دوست و متفیق اؤلکه‌لر آراسینداکی قارشی‌لیق‌لی ایش گؤرمه فعالیت‌لرینی آرتیرماق و ناتو-یا بیلدیریلمیش تورکیه عالی حاضرلیق سویه‌لی دنیز قوه ‌لری قرارگاهی‌نین تعلیم کئچمه‌سی مقصد گؤتورولوب.
مانورون ایکینجی گونو آسیمتریک تهدید آلتیندا لیمان چیخیش تعلیمی ایله باشلاییب.
لیمان‌دان چیخان گمی‌لر دنیزدن، هاوا‌دان و قورودان ایستیقامت‌لی اولا بیله‌جک گیزلی هوجوم، تخریباتچی‌لیق و ترور فعالیت لرینه قارشی بیرلیگین تهلوکه‌سیزلیک سویه‌سینی ان یوکسک حاضیرلاق سویه‌سینه قالدیریب.
